28 



Rangga Wajang babalapan, 

 sarta djalanna ka leuweung, 

 barina ngagembol eneng, 

 mipir pasir njoekang kbak, 

 soempingna ka aloen-aloen, 

 ka noe geulis Soemoer Bandoeng. 

 Tjeuk noe geulis Soemoer Bandoeng: „engkang, koemaha moending teh, 

 meunang atawa henteu ?" 



Saoerna Rangga Wajang: „meunang, tah ieu dina gembolan". 

 Kedé'proek enengna titingkoeheun, sanggeus beunang ngalaan ringkoesanana. 

 Ari pokna Soemoer Bandoeng: „engkang, keur naon ieu eneng, da mo koeat 

 diadoekeun!" 



Saoerna Rangga Wajang: „keun heulaanan, sina meunang toedjoeh poë, engke 

 di mana enggeus pogot njoesoe diadoekeun". 



Tjatoerkeun noe kasep Kalang Soetra njaoer ka Rangga Wajang, pokna: „mana 

 moending teh, meunang ta henteu." 



Wangsoelna Rangga Wajang: „boer bae moending silaing geura kentjarkeun." 

 Tidinja dikentjarkeun koe Si Lengser moending Nimbang Waringin; ger pada 

 njoerakan, moending toeloej brek tepak dekoe barina boentoetna njawet. 



Koe noe kasep Rangga Wajang, eneng teh, diasong-asongkeun ka moesoehna, 

 eneng toeloej totondjolan, sosongkolan maroekankeun indoengna. Barang diken- 

 tjarkeun eneng njewoek ka moendingna Nimbang Waringin, dibanting koe moen- 

 ding Nimbang Waringin eneng teh ngentja, ngedjat ka katoehoe, toeloej moen- 

 ding neunggar, barang diteunggar eneng loentjat ka toekang ngegel kontol moen- 

 ding ganjol pageuh pisan; goeroedoeg moending Nimbang Waringin kaboer, toton- 

 djolan, sosongkolan, eneng teh ngan montel bae. 



Enggalna ear soerak kalangtaka, goedjroed sanagara njoerakan: „moending 

 Nimbang Waringin eleh". 



Nimbang Waringin tambah keuheuleun ka Soemoer Bandoeng, enggalna toeloej 

 ngarontok. Barang ngarontok koe noe geulis Soemoer Bandoeng ditjentok; bloek 

 nangkoeban, datang ti toekang disepak, blak nangkarak. Barang rek ngarontok 

 deui, ditewak ramboetna Nimbang Waringin teu tempo deui salirana diïrik koe 

 Soemoer Bandoeng. 



Geus kitoe djmt noe nangis, 

 nja eta Nimbang Waringin, 

 menta toeloeng ka maroena, 

 maroena noe opat poeloeh : 

 „geuat geuat mangka gantjang, 

 kami ajeuna diïrik, 

 koe ngaran si-Soemoer Bandoeng." 

 Boeroedoel pawarang ratoe noe opat poeloeh, toeloej pada ngahoeroep ngarontok 

 ka Soemoer Bandoeng, patoempang tindih. Tapi Soemoer Bandoeng man, tjlok 

 ditengah, barang maroena Nimbang njabok, ana keuna, ka maroena keneh bae. 

 Gantjangna Soemoer Bandoeng menta toeloeng ka rakana Raden Langen 



